《拔达山八骏马歌》
清代·弘历

大宛骏马斯已奇，拔达山骏奇倍之。方隅贵山南以西，献馘称臣诚识时。

良骥服皂纳赆随，青骢送喜领群蹄。捷音早共红旗驰，坚昆底定我马归。

鹘其英鸷色其骐，洱海一战搴厥旗。

获良翻以徕白羲，有騋紫电名雅宜。扫尘灭迹追无遗，服远在德不在威。

阚虎已老兹其妃，虾蟆一跳丈六齐。

掉尾肃肃白玉题，呈览按队过荷池。祥霞辉映光配藜，逸足未骋望可知。

籋云底藉鞭箠施，徒观骨格皆英姿。揣称且命儒臣为，天闲调习付有司。

待予秋狝徐试骑，譬霍集斯居京师。富贵之更教礼仪，游阊阖兮观玉台。

初非求马兴戎麾，销兵从此含生熙。